recursal/SuperWikiNEXT-32B huggingface dataset:
Με το όνομα **Άμμων** φέρεται αρχαίος Έλληνας γεωμέτρης που έζησε την εποχή της πρώτης επιδρομής των Γότθων στη Ρώμη.

Αναφέρεται ιδιαίτερα ως ανώτερος μηχανικός αρχιτέκτονας των Γότθων ο οποίος και είχε επιδοθεί στη καταμέτρηση των τειχών της πόλης. Η καταμέτρηση αυτή πρέπει να έγινε στην περίοδο 403 - 408. Τον Άμμωνα τον αναφέρει ο Ολυμπιόδωρος στους "Ιστορικούς Λόγους" του.

Σύμφωνα με τις θεωρίες του Ευκλείδη, καμία απόδειξη από υπόθεση ή θέση, δεν είναι δεκτή, χωρίς το πόρισμα να καταλήγει σε κάτι που ισχύει εξαιτίας θεωρήματος ή δεδομένων.Την στάση αυτή επιβεβαιώνει ο Άμμων με την μελέτη των χρυσών τριγώνων.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τ.2ος, σ.327.
Ιδρύθηκε τον Μάιο του 1895 και αμέσως κατασκεύασε πρόχειρο σκοπευτήριο με σκοπό την προετοιμασία αθλητών για τους πρώτους ολυμπιακούς αγώνες, εκεί άρχισαν να προπονούνται αθλητές του συλλόγου για τα προκριματικά των Ολυμπιακών αγώνων της Αθήνας το 1896 αλλά απέτυχαν όλοι και η λειτουργία του συλλόγου ανεστάλη.

Τον Απρίλιο του 1887 ιδρύθηκε νέος σύλλογος με το ίδιο όνομα και κατασκέυασε και σκοπευτήριο στην περιοχή του ιερού ναού του Αγίου Ανδρέα που τότε ήταν εξοχή, αλλά η λειτουργία του αντιμετώπισε πολλά προβλήματα λόγω ότι οι αγρότες δίπλα στο σκοπευτήριο δεν μπορούσαν να καλλιεργήσουν τα χωράφια τους γιατί φοβόντουσαν τις αδέσποτες σφαίρες, Διαλύθηκε στις 12-1-1878.

Πηγές
-----

* Χρήστος Μούλιας, *Το λιμάνι της σταφίδας*, Εκδόσεις Περί Τεχνών, Πάτρα 2000, ISBN 960-86814-0-5
* Νίκος Ε. Πολίτης, *Πατραϊκός Αθλητισμός*, Α΄ Τόμος, *Η πρώτη δεκαετία 1891-1900*, Πάτρα: Αχαικές Εκδόσεις, 1994, ISBN 960-7164-91-1
Ο **Άμπελ** (Abel) είναι μεγάλος κρατήρας στη Σελήνη. Η διάμετρός του είναι 122 χιλιόμετρα. Βρίσκεται στο νότιο ημισφαίριο, κοντά στο νοτιοανατολικό χείλος της ορατής από τη Γη πλευράς της Σελήνης, σε σεληνογραφικές συντεταγμένες 34,5° νότιο πλάτος και 87,3° ανατολικό μήκος. Στα βόρειά του βρίσκεται ο κρατήρας Μπάρναρντ, ενώ στα νοτιοανατολικά του Άμπελ απλώνεται η Νότια Θάλασσα. Ο Άμπελ πήρε το όνομά του προς τιμή του μεγάλου Νορβηγού μαθηματικού Νιλς Χένρικ Άμπελ.

Χαρακτηριστικά
--------------

Το χείλος του Άμπελ είναι πολύ διαβρωμένο και παραμορφωμένο, κάτι που φανερώνει τη μεγάλη ηλικία του κρατήρα. Το βάθος του κρατήρα είναι 1.190 μέτρα. Ο πυθμένας του προς τα ανατολικά έχει αποκτήσει εκ νέου επιφάνεια από εκροές λάβας, με αποτέλεσμα να είναι σχετικώς λείος, επίπεδος και σκούρος. Τα υπολείμματα των ορίων ενός μικρού κρατήρα εξέχουν κοντά στο βορειοανατολικό τοίχωμα. Στα δυτικά, ο πυθμένας έχει τραχύτερη επιφάνεια και είναι τόσο ανοικτόχρωμος όσο και τα εκτός του κρατήρα γειτονικά εδάφη.

Δευτερεύοντες κρατήρες
----------------------

Ο Άμπελ περιβάλλεται από μερικούς μικρότερους κρατήρες, οι περισσότεροι από τους οποίους δημιουργήθηκαν μάλλον από την ίδια πρόσκρουση. Καθώς συνηθίζεται, αυτοί οι κρατήρες-δορυφόροι ονομάζονται με το όνομα του κύριου κρατήρα ακολουθούμενο από ένα κεφαλαίο γράμμα του λατινικού αλφαβήτου. Υπάρχουν έτσι οι κρατήρες:

| Ονομασία | Σεληνογρ. πλάτος | Σεληνογρ. μήκος | Διάμετρος (χλμ.) |
| --- | --- | --- | --- |
| Άμπελ A | 36,6° N | 86,0° Α | 19 |
| Άμπελ B | 36,7° N | 82,8° Α | 41 |
| Άμπελ C | 36,0° N | 81,0° Α | 31 |
| Άμπελ D | 37,7° N | 87,7° Α | 30 |
| Άμπελ E | 37,8° N | 86,5° Α | 13 |
| Άμπελ J | 35,5° N | 79,0° Α | 11 |
| Άμπελ K | 35,0° N | 77,2° Α | 9 |
| Άμπελ L | 34,4° N | 82,6° Α | 67 |
| Άμπελ M | 32,2° N | 83,6° Α | 81 |

Ο Άμπελ A επικάθεται στο νότιο χείλος του κύριου κρατήρα, ενώ οι Άμπελ M και Άμμπελ L διακόπτουν το δυτικό του τοίχωμα.

Πηγές
-----

* Andersson, L.E.; Whitaker, E.A. (1982): *NASA Catalogue of Lunar Nomenclature*. NASA RP-1097.
* Price, Fred W. (1988): *The Moon Observer's Handbook*. Cambridge University Press. ISBN 978-0-521-33500-3.

Εξωτερικοί σύνδεσμοι
--------------------

* Πολυμέσα σχετικά με το θέμα  Abel (crater) στο Wikimedia Commons

  


|  |  |
| --- | --- |
| 

|  |
| --- |
| * Πύλη:Σελήνη
 |

 |
Η **Άμορι Χάνσεν** (*δανικά: Amory Ide Agnes Hansen*) (24 Φεβρουαρίου 1887 – 6 Φεβρουαρίου 1961) ήταν Δανέζα αθλήτρια της αντισφαίρισης.

Η Χάνσεν κέρδισε αρκετά ντόπια τουρνουά της Δανίας αλλά δεν πήγε καλά σε διεθνή τουρνουά. Παντρεύτηκε τον Φίλμερ Χάνσεν, αεροπόρος, γιατρός, αντισφαιριστής, πρόξενος και πρεσβευτής στη Λετονία και Στοκχόλμη.

Στους θερινούς Ολυμπιακούς Αγώνες του 1920 στην Αμβέρσα στο απλό αποκλείστηκε από τον πρώτο γύρο όπως και στο διπλό γυναικών με συμπαίκτρια την Έλσεμπεθ Μπρεχμ. Στο μεικτό διπλό με συμπαίκτη τον Έρικ Τέγκνερ κατετάγησαν τέταρτοι.

Παραπομπές
----------

1. 1 2 3  «Η Άμορι Χάνσεν στους Ολυμπιακούς αγώνες». Αρχειοθετήθηκε από το πρωτότυπο στις 19 Μαΐου 2011. Ανακτήθηκε στις 18 Οκτωβρίου 2017.
Ο **Άκιλις Ριτσόλι** (*Achilles G. Rizzoli*, 1896 - 1981), που παρέμεινε ανώνυμος όσο ζούσε, έγινε, μετά το θάνατό του, ένας από τους πιο γνωστούς καλλιτέχνες του περιθωρίου.

Ο Ριτσόλι ζούσε κοντά στο Σαν Φρανσίσκο, όπου δούλευε σαν σχεδιαστής σε αρχιτεκτονικό γραφείο. Μετά το θάνατό του ανακαλύφθηκαν στο διαμέρισμά του πολλά περίτεχνα σχέδια, τα περισσότερα με τη μορφή χαρτών και αρχιτεκτονικών κατόψεων κτιρίων, που περιέγραφαν το φανταστικό κόσμο που είχε νοερά κατασκευάσει. Πολλά φέρουν τον χαρακτηρισμό "Y.T.T.E." (*Yield To Total Elation*, *Παραδοθείτε στην Ολοκληρωτική Έκσταση*). Τα σχέδια περιλαμβάνουν "πορτραίτα" της μητέρας του (με την οποία ζούσε μέχρι το θάνατό της) και παιδιών της γειτονιάς του, συμβολικά σχεδιασμένων ως εντυπωσιακά νεομπαρόκ κτίρια. Μερικά από τα σχέδια περιγράφουν σημαντικά γεγονότα στη ζωή του Ριτσόλι, όπως την πρώτη φορά που αντίκρυσε ένα αιδοίο στη ηλικία των σαράντα ετών.

Το 2000 γυρίστηκε η ταινία *Yield to Total Elation: The Life and Art of Achilles Rizzoli* που περιγράφει τη ζωή και το έργο του.

Παραπομπές
----------

1. 1 2  (Αγγλικά) *Union List of Artist Names*. 500125698. Ανακτήθηκε στις 9  Οκτωβρίου 2017.
2. 1 2  (Αγγλικά) *SNAC*. w6zc9zh1. Ανακτήθηκε στις 9  Οκτωβρίου 2017.
3. 1 2  *Faceted Application of Subject Terminology*. 379817. Ανακτήθηκε στις 9  Οκτωβρίου 2017.

Βιβλιογραφία
------------

* Joanne F. Hernandez, et al. Achilles Rizzoli: Architect of Magnificent Visions. Harry N. Abrams, Inc. 1997. ISBN 0-8109-4293-3, ISBN 0-937108-20-0.

Εξωτερικοί σύνδεσμοι
--------------------

* Αρκετά σχέδια του Ριτσόλι στην Ames Gallery.
* Ιστότοπος της ταινίας *Yield to Total Elation*.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 59895127
* **Europeana**: agent/base/70877
* LCCN: n96083488
* ISNI: 0000 0000 6678 0389
* GND: 119481804
* SUDOC: 132738627
* BNF: cb162576310 (data)
* ULAN: 500125698

 |

 |
Η **Άμπιγκεϊλ Μασάμ** (*Abigail Masham*, γεννημένη ως Άμπιγκεϊλ Χιλ *Abigail Hill*, 1670 - 6 Δεκεμβρίου 1734) ήταν Βρετανίδα αυλική και ευνοούμενη της Βασίλισσας Άννας της Μεγάλης Βρετανίας.

Βιογραφία
---------

Γεννήθηκε το 1670 στο Λονδίνο, και ήταν κόρη του έμπορου Φράνσις Χιλ και της Ελισάβετ Τζένινγκς.

Η οικογένεια της έπεσε σε δυσμένεια εξαιτίας του πατέρα της και η Άμπιγκεϊλ έπρεπε να εργαστεί ως υπηρέτρια στον Σερ Ιωάννη Ρίβερς του Κεντ. Η εξαδέλφη της, η Δούκισσα του Μάρλμπορο ήταν Κυρία της Κρεβατοκάμαρας στη Πριγκίπισσα Άννα, αποφάσισε να βοηθήσει την εξαδέλφη της, πιθανότατα πιο ντροπιασμένη από τις συνέπειες της κατάστασης της Άμπιγκεϊλ στη δική της φήμη παρά από αληθινή αγάπη. Μετά την άνοδο της Άννας στο θρόνο, η Σάρα επέτρεψε στην Άμπιγκεϊλ το 1704 να αποκτήσει θέση στη αυλή της βασίλισσας.

Η Άμπιγκεϊλ και η Σάρα ήρθαν αρκετές φορές σε αντιπαράθεση, με την τελευταία να χάνει την θέση στην αυλή, το φυλάκιο του ιδιωτικού ταμείου αλλά και την εύνοιά της Βασίλισσας. Το 1707 παντρεύτηκε τον Δικαστή Σαμουήλ Μασάμ. Μαζί απέκτησαν δύο παιδιά, τον Σαμουήλ (1712-1776) και την Άννα (?-1727).

Πέθανε στις 6 Δεκεμβρίου 1734 στο Χάι Λάβε σε ηλικία 64 ετών. Είναι θαμμένη στο προαύλιο των Αγίων Πάντων στο Χάι Λάβε.

Τέχνες
------

Η Άμπιγκεϊλ Μασάμ ενσαρκώθηκε από την Αμερικανίδα ηθοποιό Έμμα Στόουν στην ταινία του 2018 *Η Ευνοούμενη*.

Η ιστορία της απεικονίζεται επίσης στη σοβιετική ταινία του 1979 *A Glass of Water*. Ενσαρκώθηκε από την Τζιλ Μπάλκον στη σειρά BBC του 1969 *The First Churchills*.

Παραπομπές
----------

1. ↑  Gregg, Edward (1980). *Queen Anne*. New Haven, Connecticut: Yale University Press. σελ. 112. ISBN 978-0300090246.
2. ↑  «Warrant Books: April 1713, 1-15 Pages 169-184 Calendar of Treasury Books, Volume 27, 1713. Originally published by Her Majesty's Stationery Office, London, 1955». *British History Online*. Ανακτήθηκε στις 13 Ιουλίου 2020.
3. ↑  Kohn, Eric (3 Σεπτεμβρίου 2018). «Yorgos Lanthimos on the Lesbian Love Triangle of 'The Favourite': 'I Didn't Want This to Become an Issue'». *IndieWire*. Los Angeles, California: Penske Media Corporation. Ανακτήθηκε στις 3 Σεπτεμβρίου 2018.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άμπιγκεϊλ Μασάμ** |

* *Mistress Masham's Repose* by T.H. White (published in 1946) makes specific reference to Abigail, Baroness Masham.
* Unknown woman, formerly known as Abigail Hill, National Portrait Gallery
* Lady Masham – English School – identified by comparison with the NPG portrait

| Αυλικά αξιώματα |
| --- |
| ΠροκάτοχοςΗ Δούκισσα του Μάρλμπορο | **Φύλακας του Ιδιωτικού Ταμείου**1711 - 1714 | ΔιάδοχοςΚασπάρ Χέννιγκ |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 75225134
* LCCN: n83063838
* ISNI: 0000 0000 2376 1903

 |

 |
Ο **όμιλος εταιρειών** είναι μια συλλογή μητρικών και θυγατρικών εταιρειών που λειτουργούν ως μια ενιαία οικονομική οντότητα, μέσα από μια κοινή πηγή ελέγχου. Η έννοια του ομίλου χρησιμοποιείται συχνά στο φορολογικό δίκαιο, τη λογιστική και (πιο σπάνια) στο εταιρικό δίκαιο για να αποδώσει τα δικαιώματα και τις υποχρεώσεις ενός μέλους του ομίλου σε ένα άλλο ή στο σύνολό του. Εάν οι εταιρείες του ομίλου ασχολούνται με εντελώς διαφορετικές επιχειρηματικές δραστηριότητες, τότε ονομάζεται όμιλος ετερογενών δραστηριοτήτων. Η διαμόρφωση των εταιρικών ομίλων συνήθως περιλαμβάνει την ενοποίηση μέσω συγχωνεύσεων και εξαγορών, αν και η έννοια του ομίλου επικεντρώνεται στις περιπτώσεις στις οποίες τα συγχωνευμένα και επίκτητα νομικά πρόσωπα εξακολουθούν να υπάρχουν παρά τις περιπτώσεις στις οποίες διαλύονται από την μητρική. Ο όμιλος μπορεί να ανήκει σε εταιρεία συμμετοχών η οποία μπορεί να μην έχει έμπρακτες λειτουργίες.
Το **Όμνισπορτ Άπελντοορν** είναι ένα ποδηλατοδρόμιο και κλειστό γήπεδο πολλαπλών χρήσεων στο Άπελντοορν της Ολλανδίας. 

Σχεδιασμένο από τους αρχιτέκτονες FaulknerBrowns η εγκατάσταση άνοιξε το 2008, και χωρίζεται σε δύο αίθουσες: μία αίθουσα ποδηλασίας που περιέχει 250 μ. πίστα ποδηλασίας και μία αίθουσα 200 ​​μ. στίβου και πετοσφαίρισης. Το ποδηλατοδρόμιο έχει χωρητικότητα 5.000 θεατών, ενώ η αίθουσα πετοσφαίρισης και στίβου έχει χωρητικότητα 2000 θεατών. 

Το Όμνισπορτ Άπελντοορν χρησιμοποιείται κατά τη διάρκεια της ημέρας από το εκπαιδευτικό ίδρυμα ROC Aventus και είναι η έδρα των ομάδων πετοσφαίρισης και στίβου SV Ντιναμό Άπελντοορν και AV'34 αντίστοιχα. Η αίθουσα ποδηλασίας ήταν ο οικοδεσπότης του Παγκοσμίου Πρωταθλήματος Ποδηλασίας Πίστας UCI 2011.

Εκτός από το Όμνισπορτ, ένα παγοδρόμιο είναι υπό κατασκευή. Αυτό θα χρησιμοποιείται ως αίθουσα παγοδρομίου για έξι εβδομάδες κάθε χειμώνα.

Εξωτερικοί σύνδεσμοι
--------------------

* Επίσημη ιστοσελίδα

1. ↑  Ανακτήθηκε στις 28  Ιουνίου 2019.
To **Songs About Jane** είναι το πρώτο άλμπουμ του αμερικανική ποπ συγκροτήματος Maroon 5. Το άλμπουμ κυκλοφόρησε στις 25 Ιουνίου 2002 από την Octone και την J Records. Έγινε μεγάλη επιτυχία με τη βοήθεια πέντε σινγκλ που σημείωσαν επιτυχία στα chart, συμπεριλαμβανομένης της επιτυχίας του Billboard "Harder to Breathe" και των διεθνών επιτυχιών "This Love" και "She Will Be Loved". 

Το άλμπουμ επανακυκλοφόρησε στις 14 Οκτωβρίου 2003, σημειώνοντας τεράστια διεθνή εμπορική επιτυχία, ενώ συγκέντρωσε μια γενικά θετική υποδοχή από τους κριτικούς. Ανέβηκε στην κορυφή των τσαρτ άλμπουμ στην Αυστραλία, τη Γαλλία, τη Νέα Ζηλανδία, τη Δημοκρατία της Ιρλανδίας και το Ηνωμένο Βασίλειο και έφτασε στην πρώτη δεκάδα σε 17 άλλες χώρες. Στα τέλη του 2004, το άλμπουμ έφτασε στην πρώτη δεκάδα του αμερικανικού τσαρτ Billboard 200. Είχε πουλήσει σχεδόν 2,7 εκατομμύρια αντίτυπα μέχρι το τέλος του 2004 και πάνω από 5,1 εκατομμύρια αντίτυπα στις ΗΠΑ μέχρι τον Αύγουστο του 2015.  Έχει πουλήσει πάνω από 10 εκατομμύρια αντίτυπα παγκοσμίως από το 2007.

Στις 5 Ιουνίου 2012, το συγκρότημα κυκλοφόρησε τη 10η επετειακή έκδοση του άλμπουμ, για να συμπέσει με το τέταρτο στούντιο άλμπουμ τους Overexposed. Αυτό είναι το μόνο άλμπουμ τους που περιλαμβάνει τον αρχικό ντράμερ Ryan Dusick.

Τραγούδια
---------

| Αρ. | Tίτλος | Παραγωγός | Διάρκεια |
| --- | --- | --- | --- |
| 1. | "Harder to Breathe"   |   | 2:53 |
| 2. | "This Love"   |   | 3:26 |
| 3. | "Shiver"   |   | 2:59 |
| 4. | "She Will Be Loved"   |   | 4:17 |
| 5. | "Tangled"   |   | 3:18 |
| 6. | "The Sun"   |   | 4:11 |
| 7. | "Must Get Out"   |   | 3:59 |
| 8. | "Sunday Morning"   |   | 4:04 |
| 9. | "Secret"   |   | 4:55 |
| 10. | "Through with You"   |   | 3:01 |
| 11. | "Not Coming Home"   |   | 4:21 |
| 12. | "Sweetest Goodbye"   |   | 4:30 |
| **Συν. διάρκεια:** | **45:54** |

Παραπομπές
----------

1. ↑  Keith Caulfield (7 Αυγούστου 2015). «Billboard 200 Chart Moves: Maroon 5's 'V' Becomes Band's Fifth Million-Selling Album». *Billboard*. Ανακτήθηκε στις 7 Αυγούστου 2015.
2. ↑  Leeds, Jeff (2007-05-21). «Second CD by Maroon 5 Faces Great Expectations». *New York Times*.. Ανακτήθηκε στις 2019-05-20.
3. ↑  Duquette, Mike (11 Μαΐου 2012). «Is There Anyone Out There? Maroon 5 to Expand Debut Album Alongside Newest LP». *The Second Disc*. Ανακτήθηκε στις 8 Σεπτεμβρίου 2018.
Το ***Songs of Theodorakis*** (μετάφραση: *Τραγούδια του Θεοδωράκη*) είναι ένας δίσκος της ηθοποιού και τραγουδίστριας Ειρήνης Παπά. Στον δίσκο, η Παπά τραγουδά έντεκα τραγούδια, όλα στα ελληνικά, γραμμένα από τον Μίκη Θεοδωράκη. Το άλμπουμ κυκλοφόρησε για πρώτη φορά στις ΗΠΑ το 1968 από την RCA Victor (FPM-215 και FSP-215). Η RCA Victor το κυκλοφόρησε επίσης στη Γαλλία το 1969. Η εταιρεία Anodos το κυκλοφόρησε στην Ελλάδα (ΠΜΕ Α-166) το 1990 με τον τίτλο *Ειρήνη Παππά - Σε έντεκα τραγούδια του Μίκη Θεοδωράκη*. Επανεκδόθηκε σε CD το 2004 από την FM Records με τον τίτλο ***Irene Papas Sings Mikis Theodorakis*** (μετάφραση: *Η Ειρήνη Παπά τραγουδά Μίκη Θεοδωράκη*). 

Όλα τα κομμάτια του άλμπουμ ηχογραφήθηκαν σε μια συναυλία που έδωσε η Παπά στη Νέα Υόρκη το 1969. Τη μουσική διεύθυνση είχε ο Χάρης Λεμονόπουλος. Η παραγωγή του άλμπουμ έγινε από τον Άντι Γουάιζγουελ.   Τόσο η Παπά όσο και ο Θεοδωράκης είχαν εξοριστεί όταν η στρατιωτική δικτατορία ανέβηκε στην εξουσία στην Ελλάδα το 1967.   Ο κριτικός της εφημερίδας *New York Times* Κλάιβ Μπαρνς είπε για την ερμηνεία της:

> "η Ειρήνη Παπά είναι γνωστή στο κοινό ως ηθοποιός, αλλά γι' αυτό τραγουδά με τόση ένταση, η ίδια η εμφάνισή της, τα κατάμαυρα σαν κορακιού μαλλιά της, είναι ένα εξίσου δυναμικό μέσο έκφρασης". 
> 
>

Κομμάτια
--------

* 1 Ένα δειλινό
* 2 Στο περιγιάλι
* 3 Ήσουν καλός, ήσουν γλυκός
* 4 Προδομένη αγάπη
* 5 Δόξα τω Θεώ
* 6 Γωνιά γωνιά
* 7 Τον Παύλο και τον Νικολιός
* 8 Καημός
* 9 Στα περιβόλια
* 10 Ο Ήλιος
* 11 Μοιρολόι

Παραπομπές
----------

1. 1 2  «Irene Pappas\* - Sings Mikis Theodorakis». Discogs. Ανακτήθηκε στις 8 Σεπτεμβρίου 2018.
2. ↑  Valverde Garcia, Alejandro (2011) (στα Spanish). *Irene Papas, Arte y Cosmopolitismo*. **21**. University of Barcelona, σελ. 13796.. Ανακτήθηκε στις 8 September 2018.
3. ↑  «Irene Papas | Das Porträt» (στα German). Neues Deutschland | Sozialistische Tageszeitung. 1 Νοεμβρίου 2001. Ανακτήθηκε στις 8 Σεπτεμβρίου 2018. CS1 maint: Μη αναγνωρίσιμη γλώσσα (link)
4. ↑  Loutzaki, Irene (2001). «Folk Dance in Political Rhythms». *Yearbook for Traditional Music* **33**: 127–137.
5. ↑  «Irene Pappas sings Mikis Theodorakis». *Info-Greece*. Αρχειοθετήθηκε από το πρωτότυπο στις 28 Οκτωβρίου 2013. Ανακτήθηκε στις 8 Σεπτεμβρίου 2018.
Τo ***SONNE*** ήταν γερμανικό ερευνητικό πλοίο της εταιρίας *RF Forschungsschiffahrt* με λιμένα το Μπρέμερχάφεν. Οι εργασίες του πλοίου συντονίστηκαν από το Ομοσπονδιακό Ινστιτούτο Γεωεπιστημών και Φυσικών Πόρων (BGR). Το πλοίο έπλευσεε όλους τους ωκεανούς ως μέρος γεωεπιστημονικών έργων, αλλά έχει χρησιμοποιηθεί κυρίως στον Ειρηνικό Ωκεανό και τον Ινδικό Ωκεανό τα τελευταία χρόνια. Η χρηματιφότηση των ερευνητικών αποστολών γινόταν κατοπιν αυτήσεως από το Ομοσπονδιακό Υπουργείο Παιδείας και Έρευνας (BMBF). Μέχρι το τέλος του 2005, το *SONNE είχε* πραγματοποιήσει περίπου 200 αποστολές, στις οποίες χρησιμοποιήθηκε κυρίως από θαλάσσια ερευνητικά ινστιτούτα και πανεπιστήμια στη Γερμανία. Μετά τον παροπλισμό του ανέλαβε υπηρεσία το ομόνυμο SONNE. 

Αγοράστηκε το 2016 από την Αργεντινή και μετονομάστηκε σε *Austral*.

Εξωτερικοί σύνδεσμοι
--------------------

* Forschungsschiff Sonne, Ομοσπονδιακό Ινστιτούτο Γεωεπιστημών και Φυσικών Πόρων
* Λίστα όλων των αποστολών με συνδέσμους για αναφορές ταξιδιών και επιστημονικά αποτελέσματα, PANGEA - Εκδότης δεδομένων για τη Γη και την Περιβαλλοντική Επιστήμη
* Matthias Hack: *Γεωεπιστημονική Θαλάσσια Έρευνα.* Σε: *Οι Γεωεπιστήμες.* Τόμος 10, Νο. 11, 1992, σελ. 314-323. doi: 10.2312 / geosciences.1992.10.314. (Άρθρο με έμφαση στο ερευνητικό σκάφος *Sonne* )

Παραπομπές
----------

1. 1 2  Datenblatt Sonne bei RF Forschungsschiffahrt GmbH, Bremen (PDF; 1,7 MB), aufgerufen am 8. August 2011.
To ***Β.Π. Θ/Κ Ύδρα*** ναυπηγήθηκε στο *Saint-Nazaire* της Γαλλίας μεταξύ των ετών 1887-1889, μετά από παραγγελία της Ελληνικής Κυβέρνησης, με σχέδια και μελέτες του Γάλλου ναυάρχου Dupont. Ιδίου τύπου αδελφά πλοία ήταν τα Β.Π. Θ/Κ *Σπέτσαι* και *Ψαρά*.

Τον Ιανουάριο του 1897 με Κυβερνήτη τον Αντιπλοίαρχο Ι. Βωκό και Διοικητή της Θωρηκτής Μοίρας τον Πλοίαρχο Α. Ραϊνέκ, στάλθηκε στην Κρήτη με τα *Αλφειός*, *Μυκάλη* και *Πηνειός* και άλλα μικρότερα πλοία με σκοπό να προστατεύσει το διωκόμενο χριστιανικό ελληνικό πληθυσμό του νησιού από τους Τούρκους και να υποστηρίξει τον Ελληνικό Στρατό υπό τον Συνταγματάρχη Τ. Βάσσο, που είχε αποβιβασθεί στο Κολυμπάρι Σελίνου.

Συμμετείχε στον Ελληνοτουρκικό πολέμο του 1897, στους Βαλκανικούς 1912-1913 και στον Α' Παγκόσμιο Πόλεμο με τη λήξη του οποίου, τον Νοέμβριο του 1918 παροπλίστηκε. Από το 1922 μέχρι και το 1929 χρησιμοποιήθηκε για την στέγαση της Σχολής Πυροβολικού. Στο χρονικό διάστημα μεταξύ των ετών 1929-1930 φέρεται να διαλύθηκε.

Πηγές
-----

* Κ. Παϊζη-Παραδέλη "Τα πλοία του Ελληνικού Πολεμικού Ναυτικού 1830-1979" ΓΕΝ, Αθήνα 1980.
Για άλλες χρήσεις, δείτε: ΑΕΚ (αποσαφήνιση).
Η **Αθλητική Εξόρμηση Κατσαμπά** είναι ερασιτεχνικός αθλητικός σύλλογος με έδρα την περιοχή του Κατσαμπά, προάστιο του Ηρακλείου στην Κρήτη. Επίσημο έτος ίδρυσης του συλλόγου είναι το 1949, χρώματα του συλλόγου το κίτρινο και το μαύρο και έμβλημά του ο δικέφαλος αετός. Ανήκει στη δύναμη της Ε.Π.Σ. Ηρακλείου και αγωνίζεται στις διοργανώσεις της. Είναι επίσης γνωστή ως ΑΕΚ Ηρακλείου και στο παρελθόν έχει αγωνιστεί στο πρωτάθλημα της Δ' Εθνικής κατηγορίας. Έδρα του αποτελεί το ιδιόκτητο γήπεδο του συλλόγου «Γήπεδο ΑΕ Κατσαμπά» στην γειτονική περιοχή του Καρτερού.

Ιστορικό
--------

Η «**Αθλητική Εξόρμησις Κατσαμπά**» ξεκίνησε να δραστηριοποιείται μεταπολεμικά, έπειτα το τέλος του Β' Παγκοσμίου πολέμου και της κατοχής στην Ελλάδα και στην Κρήτη. Ιδρύθηκε επίσημα στις 25 Νοεμβρίου του 1949 από Μικρασιάτες πρόσφυγες στην περιοχή του Κατσαμπά του Ηρακλείου πλησίον της επίσης προσφυγικής Νέας Αλικαρνασσού, οι οποίοι είχαν καταγωγή από τα Βουρλά και το Βατζίκι της Μικράς Ασίας και εγκαταστάθηκαν στην περιοχή έπειτα το 1922. Οι ιδρυτές του συλλόγου έδωσαν τα χρώματα κίτρινο και μαύρο και όρισαν ως έμβλημα του συλλόγου τον δικέφαλο αετό που παραπέμπει στις Μικρασιατικές ρίζες τους. Αποτελεί από τα παλαιότερα ποδοσφαιρικά σωματεία του Ηρακλείου, έχοντας αύξοντα Αριθμό Μητρώου Ε.Π.Ο. 289.

Πρώτη διάκριση για την «ΑΕΚ» του Κατσαμπά που είναι γνωστή και ως «ΑΕΚ Ηρακλείου Κρήτης» ήρθε το 1960, όποτε κατέκτησε το πρωτάθλημα της Β' Κατηγορίας και προβιβάστηκε στο κορυφαίο πρωτάθλημα της Ε.Π.Σ. Ηρακλείου για πρώτη φορά. Έχει κατακτήσει 3 φορές το πρωτάθλημα της Ε.Π.Σ. Ηρακλείου και τις χρονιές 1991-92, 2002-03, 2004-05, 2005-06 και 2012-13 αγωνίστηκε στο πρωτάθλημα της Δ' Εθνικής κατηγορίας. Έχει υπάρξει 2 φορές φιναλίστ του κυπέλλου Ε.Π.Σ. Ηρακλείου, αρχικά τη σεζόν 1997-98 όπου ηττήθηκε από τον ΠΟΑ με 1-0 στον τελικό στο Μαρτινέγκο και κατόπιν τη σεζόν 2006-07 όπου ηττήθηκε από τον ΠΑΝΟΜ στον τελικό στο Παγκρήτιο Στάδιο. Επίσης, το 2012 κατέκτησε το Σούπερ Καπ Ε.Π.Σ. Ηρακλείου, επικρατώντας του Πατούχα Βιάννου με 2-1 στον τελικό αγώνα στο Μαρτινέγκο. Το 2015 και επηρεασμένη πλέον από οικονομικά προβλήματα υποβιβάστηκε στην Α2' Ε.Π.Σ. Ηρακλείου, για να επιστρέψει εκ νέου στην Α1' το 2017.

Παραπομπές
----------

1. 1 2  epsirak.gr
2. ↑  Η Κρήτη έχει την δική της ΑΕΚ kritimono.gr[*νεκρός σύνδεσμος*]
3. ↑  Η ιστορία της ΑΕΚ στην Κρήτη… aek-live.gr
4. ↑  Greece - List of Fourth Level Final Tables 1991/92 Group 1 rsssf.com
5. ↑  Greece - List of Fourth Level Final Tables 2004/05 Group 10 rsssf.com
6. ↑  Greece - List of Fourth Level Final Tables 2005/06 Group 10 rsssf.com
7. ↑  «Βαθμολογία 10ου ομίλου Δ' Εθνικής epo.gr». Αρχειοθετήθηκε από το πρωτότυπο στις 6 Νοεμβρίου 2012. Ανακτήθηκε στις 10 Φεβρουαρίου 2019.
8. ↑  Πλούσιο αφιέρωμα στους τελικούς του Κυπέλλου ΕΠΣΗ sporfm.gr[*νεκρός σύνδεσμος*]
9. ↑  Πήρε το Super Cup η Α.Ε.Κατσαμπά με ανατροπή (2-1) creteplus.gr
10. ↑  Α1 ΕΠΣΗ: Έπεσε η ΑΕΚ Κατσαμπά, σώθηκε ο ΟΦΑ! neakriti.gr
11. ↑  Στο Μαρτινέγκο πανηγύρισε την άνοδο η ΑΕΚ (vid) neakriti.gr
12. ↑  Η δική μας ΑΕΚ απ' όλες τις ΑΕΚ του κόσμου! neakriti.gr
Αμμώδης όχθη εναποθέσεως του ποταμού Ναμόι της Αυστραλίας. Η απέναντι όχθη έχει σταθεροποιηθεί από τη βλάστηση.
Μια τεχνητή λιμνούλα στο Κέκενχοφ με όχθες καλυμμένες με χλόη.
**Όχθη** στη γεωγραφία ονομάζεται το όριο όπου η ξηρά συναντά την επιφάνεια του νερού ενός ποταμού ή μιας λίμνης. Συνεκδοχικά, όχθη αποκαλείται η λωρίδα γης κατά μήκος ενός ποταμού ή κοντά στο όριο των νερών μιας λίμνης.

Η όχθη ενός ποταμού ή ρυακιού συνορεύει με την κανονική κοίτη του και οι δύο όχθες του ποταμού αποτελούν τα «συνήθη όρια» αυτού. Για τον λόγο αυτό, λέμε ότι ο ποταμός (ή και το ρυάκι) πλημμυρίζει όταν (και μόνο όταν) υπερχειλίζει τις όχθες του. Οι όχθες παρουσιάζουν ιδιαίτερο ενδιαφέρον σχετικώς με τη μελέτη των γεωλογικών ποτάμιων διαδικασιών: των εναποθέσεων υλικού και του αντιθέτου, της διαβρώσεως που προκαλεί το τρεχούμενο νερό στις όχθες. Η διάβρωση δημιουργεί ενδιαφέρουσες γεωμορφές, όπως οι κοιλάδες, οι ρεματιές, οι χαράδρες και τα φαράγγια. Η κλίση του εδάφους στις όχθες είτε ποταμών, είτε λιμνών, μπορεί να είναι από πολύ μικρή έως σχεδόν κάθετη.

Οι περιγραφικοί όροι *αριστερή όχθη* και *δεξιά όχθη* δημιουργούν συχνά σύγχυση, αλλά αντιστοιχούν πάντοτε στο αριστερό και το δεξί όπως τα «βλέπει» ένα σώμα που επιπλέει και «κατεβαίνει» μαζί με το νερό του ποταμού προς τις εκβολές του. Γνωστό παράδειγμα είναι η αριστερή και η δεξιά όχθη του ποταμού Σηκουάνα, που αντιστοιχούν σε ομώνυμα μέρη της πόλεως των Παρισίων.

Οι γραμμές των όχθεων μικρών λιμνών, ελών, εκβολών, τεχνητών λιμνών ή τεχνητών καναλιών έχουν επίσης ενδιαφέρον για τη λιμνολογία, αν και πολλές φορές αυτές δεν αναφέρονται ως όχθες, αλλά απλώς ως «το όριο του νερού». Στην οικολογία των γλυκών νερών οι όχθες παρουσιάζουν επίσης ενδιαφέρον, ως ο τόπος των «ριπάριων» ενδιαιτημάτων. Η οικολογία γύρω από (ή η εξαρτώμενη από) ένα έλος, εκβολή ή σε ένα δέλτα ποταμού μελετάται επίσης από την οικολογία των γλυκών νερών.

Οι όχθες ενδιαφέρουν επίσης τη ναυσιπλοΐα, όπου ο όρος επεκτείνεται κάποιες φορές και στη θάλασσα, εννοώντας την ακτή ενός παράλληλου προς την ακτή της ενδοχώρας παράκτιου και πολύ μακρόστενου νησιού (*barrier island*), συνήθως χαμηλού και αμμώδους.

Παραπομπές
----------

1. 1 2  Luna B. Leopold· M. Gordon Wolman· John P. Miller (1995). *Fluvial processes in geomorphology*. New York: Dover Publications. ISBN 978-0-486-68588-5.
2. ↑  Mulvihill, Christiane. «2 Bankful Discharge and Channel Characteristics of Streams in New York State» (PDF). *United States Geological Survey*.
3. ↑  Herbert Bucksch (1997). *Dictionary Geotechnical Engineering: English German*. Springer DE. σελίδες 47. ISBN 978-3-540-58164-2.
Συντεταγμένες: 53°43′N 91°27′E﻿ / ﻿53.717°N 91.450°E﻿ / 53.717; 91.450

Η **Αμπακάν** ή **Αμπακάνσκ** (ρωσικά: Абака́н) είναι η πρωτεύουσα της αυτόνομης ρωσικής περιοχής του Χακάς ή Χακασίας (Δημοκρατία της Χακασίας) στη νότια Σιβηρία, κοντά στα σύνορα με τη Μογγολία και παρά τη συμβολή του ομώνυμου ποταμού Αμπακάν και του ποταμού Γενισέι.

Η Αμπακάν, στη τοπική γλώσσα Ағбан, αποτελεί εσωτερικό ποτάμιο λιμένα και βρίσκεται στο κέντρο της εύφορης περιοχής της επαρχίας Κρανοσγιάρσκ. Συνδέεται μέσω ποταμού και σιδηροδρομικώς με την πόλη Κρασνογιάρσκ. Έχει πάρκα, πανεπιστήμιο, διεθνές αεροδρόμιο και ανεπτυγμένη βιομηχανία τροφίμων, ενώ στη γύρω περιοχή της υφίστανται μεγάλα ανθρακωρυχεία.

Από τα μέσα και τα τέλη του 18ου αλλά και μέχρι αρχές του 19ου αιώνα, (από εποχής Τσάρων, και μετέπειτα), αποτελούσε τόπο εξορίας των Λιθουανών, οι οποίοι και επάνδρωναν τα ορυχεία. Το 1950 αριθμούσε 15.000 κατοίκους, το 1990 είχε φθάσει τους 150.000 κατοίκους, και σήμερα έχει φτάσει τους 165.214 κατοίκους σύμφωνα με την απογραφή του 2010.

Ο Μητροπολιτικός ναός της Αμπακάν.

Αρχαιολογία
-----------

Κοντά στη πόλη Αμπακάν βρίσκονται τα ερείπια της αρχαίας πόλης "Λι Κιτάι" με αγάλματα ύψους 2 μέτρων. Η γραφή που καλύπτει τα εν λόγω αγάλματα αποτελεί ένα από τα σύγχρονα προβλήματα της αρχαιολογίας δεδομένου ότι δεν έχει ακόμα αναγνωριστεί (αναγνωστεί).

Παραπομπές
----------

1. ↑  Russian Federal State Statistics Service (2011). «Всероссийская перепись населения 2010 года. Том 1» [2010 All-Russian Population Census, vol. 1]. *Всероссийская перепись населения 2010 года (2010 All-Russia Population Census)* (στα Ρωσικά). Federal State Statistics Service. Ανακτήθηκε στις 29 Ιουνίου 2012.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αμπακάν** |

* "Νεώτερον Εγκυκλοπαιδικόν Λεξικόν Ηλίου" τ.2ος, σ.21

Εξωτερικοί σύνδεσμοι
--------------------

* Επίσημος ιστότοπος (Ρωσικά)
* Beyaz Arif Akbas, "Khakassia: The Lost Land", Portland State Center for Turkish Studies, 2007.
* Ένα βιβλίο για Αμπακάν ( Αρχειοθετήθηκε 2018-06-20 στο Wayback Machine.)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157110474
* LCCN: n80162928
* NKC: ge1007109

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ρωσία
 |

 |
Ο **Άγιος Νικηφόρος** έζησε τα χρόνια του αυτοκράτορα Ουλεριανού (253-259) και Γαλιήνου (259-268) και καταγόταν από την Αντιόχεια. Θανατώθηκε διά αποκεφαλισμού γεγονός το οποίο τον κατέστησε μάρτυρα. Η Ορθόδοξη Εκκλησία τιμά τη μνήμη του στις 9 Φεβρουαρίου.

Απολυτίκιο
----------

> Ὁ Μάρτυς σου Κύριε, ἐν τῇ ἀθλήσει αὐτοῦ, τὸ στέφος ἐκομίσατο τῆς ἀφθαρσίας, ἐκ σοῦ τοῦ Θεοῦ ἡμῶν· ἔχων γὰρ τὴν ἰσχύν σου, τοὺς τυράννους καθεῖλεν ἔθραυσε καὶ δαιμόνων τὰ ἀνίσχυρα θράση. Αὐτοῦ ταῖς ἱκεσίαις Χριστέ ὁ Θεός, σῶσον τὰς ψυχὰς ἡμῶν.
> 
>

Παραπομπές
----------

1. ↑  Σήμερα .gr, Σαν. «Άγιος Νικηφόρος». *Σαν Σήμερα .gr*. Ανακτήθηκε στις 8 Φεβρουαρίου 2022.
2. ↑  «Ορθόδοξος Συναξαριστής :: Άγιος Νικηφόρος». *www.saint.gr*. Ανακτήθηκε στις 8 Φεβρουαρίου 2022.
Η **Άκιτα** (秋田市 Akita-shi) είναι η πρωτεύουσα του νομού Άκιτα της Ιαπωνίας και έχει οριστεί ως πόλη κέντρο από την 1η Απριλίου 1997.

Η πόλη, η οποία καλύπτει έκταση 906,09 τετραγωνικών χιλιομέτρων, είχε εκτιμώμενο πληθυσμό 314.662 τον Οκτώβριο του 2016, δίνοντας πυκνότητα πληθυσμού 347 ατόμων ανά τ.χλμ.

Οικονομία
---------

Ηλιοβασίλεμα στα βόρεια προάστια της πόλης Άκιτα
Η οικονομία της Άκιτα παραμένει σε μεγάλο βαθμό εξαρτημένη από τη γεωργία (ιδίως την καλλιέργεια ρυζιού), τη δασοκομία και την εξόρυξη ορυκτών. Η Άκιτα περιέχει ένα από τα σημαντικότερα κοιτάσματα πετρελαίου στην Ιαπωνία. Η διύλιση πετρελαίου, η ξυλουργική, η μεταλλουργία και η παραγωγή μεταξωτών υφασμάτων αποτελούν τις κύριες βιομηχανίες. Η Άκιτα φιλοξενεί επίσης δύο περιφερειακές τράπεζες που εξυπηρετούν το νομό Άκιτα και την ευρύτερη περιοχή του Τόχοκου: Akita Bank και Hokuto Bank.

Κλίμα
-----

Το κλίμα στην πόλη Άκιτα είναι υγρό υποτροπικό. Η μέση ετήσια θερμοκρασία στην πόλη Άκιτα είναι 11.7°C. Κατά μέσο όρο ο θερμότερος μήνας του έτους είναι ο Αύγουστος με μέση θερμοκρασία 25°C ενώ ο ψυχρότερος μήνας είναι ο Ιανουάριος με μέση θερμοκρασία 0°C. Η υψηλότερη θερμοκρασία, που έχει καταγραφεί είναι 37.2°C και έχει σημειωθεί μήνα Ιούλιο ενώ η χαμηλότερη καταγεγραμμένη θερμοκρασία είναι -12.2°C και έχει σημειωθεί μήνα Ιανουάριο. Ο μέσος όρος βροχοπτώσεων κάθε έτος στην Άκιτα είναι 1785,6 χιλιοστά βροχής. Ο περισσότερος αριθμός ημερών με βροχή κατά μέσο όρο σημειώνεται κατά τον μήνα Σεπτέμβριο και ο μικρότερος αριθμός ημερών με βροχή κατά μέσο όρο παρατηρείται κατά τον μήνα Φεβρουάριο.

Πληθυσμιακή μεταβολή
--------------------

Ο συνολικός αριθμός των κατοίκων της πόλης Άκιτα κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:

| ΕΤΟΣ | ΚΑΤΟΙΚΟΙ |
| --- | --- |
| 1995 | 331.597 |
| 2000 | 336.646 |
| 2005 | 333.109 |
| 2010 | 323.600 |
| 2015 | 315.814 |

Παραπομπές
----------

1. ↑  *GEOnet Names Server*. 11  Ιουνίου 2018. -225342.
2. ↑
3. ↑  «Akita, Japan Köppen Climate Classification (Weatherbase)». *Weatherbase*. Ανακτήθηκε στις 12 Μαρτίου 2021.
4. ↑  «View Data | Municipality data | System of Social and Demographic Statistics(SSDS) | Search by areas». *Portal Site of Official Statistics of Japan* (στα Αγγλικά). Ανακτήθηκε στις 9 Μαρτίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 126680500
* LCCN: n81093470
* GND: 4309665-7
* NDL: 00276189
* NKC: ge134008
* CiNii: DA04610921

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ιαπωνία
 |

 |
***Watermelon Sugar*** ονομάζεται το τραγούδι του Άγγλου τραγουδιστή Χάρι Στάιλς, από το δεύτερο στούντιο άλμπουμ του *Fine Line* (2019). Το τραγούδι γράφτηκε από τον Στάιλς μαζί με τους Mitch Rowland, Tyler Johnson και Kid Harpoon, με τους δύο τελευταίους να το παραγάγουν επίσης. Εμπνευσμένο από το αμερικανικό μυθιστόρημα "In Watermelon Sugar" (1968) του Richard Brautigan, το κομμάτι είναι ροκ με φανκ-ποπ και indie pop στοιχεία. Χρησιμοποιεί τη ζάχαρη του καρπουζιού (watermelon sugar) μεταφορικά για να περιγράψει μια σεξουαλική επαφή, ενώ οι στίχοι αναφέρονται σον αρχικό ενθουσιασμό που δημιουργείται όταν δύο άνθρωποι αρχίζουν να γνωρίζονται. Ο τραγουδιστής χρειάστηκε περίπου ένα χρόνο για να ολοκληρώσει το κομμάτι.

Αρχικά κυκλοφόρησε ως το πρώτο προωθητικό σινγκλ του άλμπουμ στις 16 Νοεμβρίου 2019, και αργότερα ως το τέταρτο επίσημο σινγκλ, στις 15 Μαΐου 2020. Έλαβε θετική αντίδραση από μουσικούς κριτικούς, με πολλούς να σχολιάζουν την αισθητική του τραγουδιού. Έφτασε τοπ 10 σe Ελλάδα, Ιρλανδία, Λιθουανία και Νέα Ζηλανδία, και τοπ 20 σε Αυστραλία, Τσεχία, Εσθονία, Λετονία, Μαλαισία, Ολλανδία, Νορβηγία, Σκωτία, Σιγκαπούρη και το Ηνωμένο Βασίλειο.

Το μουσικό βίντεο κυκλοφόρησε στις 18 Μαΐου 2020. Σκηνοθετήθηκε από τον Bradley & Pablo και γυρίστηκε στο Μαλιμπού της Καλιφόρνιας. Δείχνει τον Στάιλς μαζί με μια πληθώρα γυναικών με μπικίνι να χορεύουν στην παραλία και να τρώνε καρπούζι. Ο τραγουδιστής έχει επίσης προωθήσει το σινγκλ σε αρκετές ζωντανές τηλεοπτικές εμφανίσεις, όπως στα Saturday Night Live, Later ... με τους Jools Holland και Today.
Ο **Άλμπερτ Πιερπόιντ** (**Albert Pierrepoint**) (30 Μαρτίου 1905 -10 Ιουλίου 1992) ήταν Άγγλος δήμιος ο οποίος εκτέλεσε περισσότερους από 400 ανθρώπους που είχαν καταδικαστεί για διάφορα εγκλήματα και τους είχε επιβληθεί η θανατική ποινή.

Μεταξύ αυτών ήταν περίπου 200 άτομα στη Γερμανία και την Αυστρία, που είχαν καταδικαστεί για εγκλήματα πολέμου στον Β’ Παγκόσμιο Πόλεμο και εκτελέστηκαν μετά το τέλος του πολέμου, όπως ο διοικητής του Στρατοπέδου συγκέντρωσης Μπέργκεν – Μπέλζεν, Γιόζεφ Κράμερ και ο Μαξ Πάουλυ (Max Pauly) που υπήρξε διοικητής στο στρατόπεδο συγκέντρωσης Στούτχοφ και στο στρατόπεδο συγκέντρωσης Νόιενγκαμμε.

Επίσης ο Πιερρεπόιντ ήταν αυτός που εκτέλεσε τους Τζον Άμερυ (John Amery) και Γουίλιαμ Μπρουκ Τζόις (William Brooke Joyce), που καταδικάστηκαν για προδοσία, για τον ρόλο τους υπέρ της Ναζιστικής Γερμανίας στη διάρκεια του Β΄ Παγκοσμίου πολέμου.

Το 1950 ο Πιερπόιντ εκτέλεσε τον Τίμοθυ Έβανς ο οποίος εσφαλμένα είχε καταδικαστεί σε θάνατο για τη δολοφονία της γυναίκας και της κόρης του. Τρία χρόνια αργότερα ο Τζον Κρίστι (John Christie), που είχε καταδικαστεί για τη δολοφονία έξι γυναικών, ομολόγησε ότι αυτός είχε σκοτώσει τη γυναίκα και την κόρη του Έβανς. Ο Κρίστι εκτελέστηκε στις 15 Ιουλίου 1953 από τον Πιερπόιντ ενώ στον Έβανς απονεμήθηκε χάρη μετά θάνατον.

Παραπομπές
----------

1. ↑  *Czech National Authority Database*. hka2017947345. Ανακτήθηκε στις 1  Μαρτίου 2022.

Βιβλιογραφία
------------

* Fielding, Steve (2008a), Pierrepoint: A Family of Executioners, John Blake Publishing Ltd, \*Fielding, Steve (2008b), The Executioner's Bible: The Story of Every British Hangman of the Twentieth Century, John Blake Publishing
* Hayward, James (2013), Double Agent Snow: The True Story of Arthur Owens, Hitler's Chief Spy in England, Simon and Schuster UK Ltd
* Klein, Leonora (2006), A Very English Hangman: The Life and Times of Albert Pierrepoint, Corvo Books Ltd

Περαιτέρω ανάγνωση
------------------

* Pierrepoint, Executioner: Pierrepoint, (2005)
* Leonora Klein, A Very English Hangman: The Life and Times of Albert Pierrepoint, (2006). Corvo Books Ltd
* Tommy Jonason & Simon Olsson, Agent TATE: The Wartime Story of Harry Williamson, (2011). Amberley Publishing

Εξωτερικοί σύνδεσμοι
--------------------

* 
* 
* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16558682
* LCCN: n99048191
* ISNI: 0000 0000 3755 6089
* GND: 1173830200
* NKC: hka2017947345

 |

 |
Η **Άννα Αντρέεβνα Γκορσκόβα** (Ρωσικά: Анна Андре́евна Горшко́ва), είναι Ρωσίδα ηθοποιός και μοντέλο.

Βιογραφία
---------

Η Άννα Γκορσκόβα γεννήθηκε στις 28 Νοεμβρίου 1983 στη Μόσχα. Ο πατέρας της, Αντρέι Βλαντιμιρόβιτς, εργάστηκε για την Κα Γκε Μπε, ενώ η μητέρα της, η Τατιάνα Ιβάνοβνα, αποφοίτησε από το Ινστιτούτο Εθνικής Οικονομίας της Μόσχας. Οι γονείς της χώρισαν όταν η Άννα ηταν τεσσάρων ετών. Ο πατέρας της έφυγε για τις Ηνωμένες Πολιτείες και η κοπέλα παρέμεινε με τη μητέρα της στη Μόσχα. Παρ 'όλα αυτά, διατήρησε μια καλή σχέση μαζί του.
Στην ηλικία των 16 ετών, η Άννα άρχισε να εργάζεται ως μοντέλο. Το 2001 εισήλθε στο Κρατικό Πανεπιστήμιο Διοίκησης στη Σχολή Κοινωνιολογίας και Διαχείρισης Προσωπικού, ενώ το 2003 αποφοίτησε από τη σχολή ενεργειών δράσης της Amedia.

Προσωπική ζωή
-------------

* Σύζυγος: Μιχαήλ Μπορτσιόφ.

Φιλμογραφία
-----------

* Φτωχή μου Αναστασία
* Επιβάτης

Παραπομπές
----------

1. ↑
2. ↑  «Тайная свадьба актрисы Анны Горшковой» (στα Ρωσικά). hello.ru. 2007. Αρχειοθετήθηκε από το πρωτότυπο στις 8 Δεκεμβρίου 2012. Ανακτήθηκε στις 7 Δεκεμβρίου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άννα Γκορσκόβα** |

* Άννα Γκορσκόβα στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 165554674
* LCCN: no2011013749
* GND: 1243457260

 |

 |
Ο **Άλμπερτ Κάντερ** (αγγλικά: Albert Kanter, 11 Απριλίου 1897 - 17 Μαρτίου 1973) ήταν ο δημιουργός των *Κλασικών Εικονογραφημένων* και των *Παιδικών Κλασικών Εικονογραφημένων*. Ο Κάντερ ξεκίνησε την δημιουργία των *Κλασικών Εικονογραφημένων* με τους *Τρεις σωματοφύλακες* τον Οκτώβριο 1941. Η απόδοση κλασικών μυθιστορημάτων σε κόμικς έκανε δημοφιλείς τις κλασικές ιστορίες σε παιδιά και εφήβους.

Βιογραφία
---------

### Πρώτα χρόνια

Ο Κάντερ γεννήθηκε στο Μπαράναβιτσι της Ρωσικής Αυτοκρατορίας και το 1904 μετανάστευσε στις ΗΠΑ. Έζησε για ένα διάστημα στο Νιου Χάμσαϊρ. Σε ηλικία 16 ετών εγκατέλειψε το σχολείο και εργάστηκε για χρόνια ως πωλητής σε κατάστημα με είδη ταξιδιού. Παντρεύτηκε τη Ρόουζ Έρενριτς το 1917 και μετακόμισε στην Τζόρτζια. Απέκτησε τρία παιδιά.

### Καριέρα

Ο Κάντερ είναι περισσότερο γνωστός για τη δημιουργία των *Κλασικών Εικονογραφημένων*, τα οποία είχαν τεράστια επιτυχία δεδομένου του αριθμού των ανατυπώσεων των τευχών 1, 2, 3 και 5, κάτι που δεν είχε συμβεί ποτέ μέχρι τότε στην βιομηχανία των κόμικς. Η επιτυχία των κόμικς έκανε γνωστά τα κλασικά μυθιστορήματα σε ένα ευρύ κοινό παιδιών και εφήβων για αρκετές δεκαετίες. Και οι 169 τίτλοι των *Κλασικών Εικονογραφημένων* έχουν ανατυπωθεί, μερικά από τα οποία περισσότερες από 25 φορές. Τον Μάρτιο του 1947 τα *Κλασικά Κόμικ* έγιναν *Κλασικά Εικονογραφημένα*, μετά την κυκλοφορία του 35ου τεύχους που είχε τίτλο *Οι τελευταίες μέρες της Πομπηίας*.

Ο Κάντερ δημιούργησε τα *Παιδικά Κλασικά Εικονογραφημένα* το 1953, τα οποία είχαν παρόμοια επιτυχία.

Παρά την επιτυχία των *Κλασικών Εικονογραφημένων*, ο Άλμπερτ Κάντερ πούλησε την επιχείρηση στον Πάτρικ Φρόλεϊ και η σειρά σταμάτησε να εκδίδεται το 1971.

Εξωτερικοί σύνδεσμοι
--------------------

* Jack Lake Productions - Classic Illustrated Junior Comics
* Classic Comic Store - UK Publishers of the modern series of Classics Illustrated and dealers in vintage and modern comic books

Παραπομπές
----------

1. 1 2  (Αγγλικά) *SNAC*. w6x79xbp. Ανακτήθηκε στις 9  Οκτωβρίου 2017.
2. 1 2 3  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 167069422.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 36261224
* LCCN: n2001042270
* ISNI: 0000 0000 3329 988X
* SUDOC: 234365498
* BNF: cb167069422 (data)
* BNE: XX5841352

 |

 |
Ο **Αθλητικός Όμιλος Ποντίων Νίκαιας** ήταν ποδοσφαιρικός σύλλογος με έδρα τη Νίκαια Αττικής. Επίσημο έτος ίδρυσης ήταν το 1956 και είχε χρώματα το κίτρινο και το μαύρο και έμβλημα τον ποντιακό αετό. Αποτελούσε σωματείο της Ε.Π.Σ. Πειραιά.

Ιδρύθηκε επίσημα το 1956 στην προσφυγομάνα Κοκκινιά από τους Μισαηλίδη, Κατωνίδη και Σακκά. Τότε εντάχθηκε επίσημα στα πρωταθλήματα της Ε.Π.Σ. Πειραιά, όπου και αγωνιζόταν από τη σεζόν 1956-57. Το 1997-98 κατέκτησε για πρώτη και μοναδική φορά το πρωτάθλημα Πειραιά και συμμετείχε στην Δ' Εθνική της σεζόν 1998-99, που αποτελεί και υψηλότερη του διάκριση. Επίσης τις σεζόν 1976-77 και 1995-96 υπήρξε φιναλίστ Κυπέλλου Πειραιά. Από το 2007 ο σύλλογος έχει αναστείλει τη λειτουργία του.

Από το σύλλογο, μεταξύ άλλων, τη δεκαετία του '60 αναδείχθηκαν τα αδέρφια Γιώργος και Διονύσης Σκριβάνος, ο Χρήστος Ξανθόπουλος και ο Κώστας Νομικός.

Παραπομπές
----------

1. ↑  Καταγραφή Αθλητικών σωματείων ιστότοπος ΓΓΑ
2. ↑  *"ΤΟ WHO IS WHO ΤΟΥ Α.Ο. ΠΟΝΤΙΩΝ"*, εφ. Αθλητική Ηχώ, 13/3/1996, σελ. 26
3. ↑  Greece - List of Fourth Level Final Tables, 1998/99, rsssf.com
4. ↑  εφ. Αθλητική Ηχώ, 18/10/1972, σελ. 2
Ο **Α.Ο. Νίκαιας** υπήρξε ποδοσφαιρικός σύλλογος της Νίκαιας που δραστηριοποιήθηκε από τη δεκαετία του '70 μέχρι και τη δεκαετία του ΄90. Είχε χρώματα το μπλε και το λευκό. Προέκυψε από τη μετονομασία της «**Πίνδου Νίκαιας**» και το 1997 συγχωνεύτηκε με την «**Ελπίδα Νίκαιας**» και επαναδημιούργησαν την ιστορική «Α.Ε. Νίκαια», απόγονο της Α.Ε. Νίκαιας. Είχε αγωνιστεί στα πρωταθλήματα της Γ' Εθνικής και Δ' Εθνικής.

Ξεκίνησε τις αγωνιστικές τις δραστηριότητες τη σεζόν 1976-77 στην κορυφαία κατηγορία πρωταθλήματος Πειραιά και αμέσως, ως δευτεραθλήτρια του πρωταθλήματος, κέρδισε την άνοδο στο Εθνικό ερασιτεχνικό πρωτάθλημα. Αγωνίστηκε στο Εθνικό ερασιτεχνικό πρωτάθλημα τις χρονιές 1977-78 και 1978-79. Το 1980-81 αναδείχθηκε υπεπρωταθλήτρια Πειραιά και επανήλθε στο Εθνικό ερασιτεχνικό πρωτάθλημα τη σεζόν 1981-82. Από τη σεζόν 1982-83 μέχρι και τη σεζόν 1984-85 αγωνίστηκε στο πρωτάθλημα της Γ' Εθνικής κατηγορίας και ακολούθως, τις σεζόν 1985-86 και 1986-87 αγωνίστηκε στο Εθνικό ερασιτεχνικό πρωτάθλημα. Επίσης, υπήρξε κυπελλούχος Πειραιά το 1980-81, επικρατώντας στον τελικό του Α.Ο. Νεάπολης.

Με τη φανέλα του Α.Ο. Νικαίας είχαν αγωνιστεί γνωστοί παίκτες της εποχής όπως Μίλτος Βρεκούσης, Αλέκος Νταβέλης κ.α.

Πορεία στα Εθνικά Πρωταθλήματα
------------------------------

| Περίοδος | Κατηγορία | Θέση |
| --- | --- | --- |
| **1977-1978** | Εθνικό Ερασιτεχνικό Πρωτάθλημα |  |
| **1978-1979** | Εθνικό Ερασιτεχνικό Πρωτάθλημα |  |
| **1981-1982** | Εθνικό Ερασιτεχνικό Πρωτάθλημα |  |
| **1982-1983** | Γ' Εθνική κατηγορία |  |
| **1983-1984** | Γ' Εθνική κατηγορία |  |
| **1984-1985** | Γ' Εθνική κατηγορία |  |
| **1985-1986** | Εθνικό Ερασιτεχνικό Πρωτάθλημα |  |
| **1986-1987** | Εθνικό Ερασιτεχνικό Πρωτάθλημα |  |

Παραπομπές
----------

1. ↑  ΟΜΑΔΑ ΤΣΑΜΠΟΥΚΑΛΕΜΕΝΗ ΚΑΙ ΑΛΑΝΙΑΡΙΚΗ[*νεκρός σύνδεσμος*],
2. ↑  εφ. Αθλητική Ηχώ, 27/4/1996
3. ↑  Greece - Mergers and Name Changes, rsssf.com
4. ↑  "Οι τελικές βαθμολογίες", εφ. Αθλητική Φωνή, 4/4/1977, σελ. 6
5. ↑  Greece - List of Third Level Final Tables, rsssf.com
6. ↑  Greece - List of Fourth Level Final Tables, rsssf.com
7. ↑  "Ο Α.Ο. ΝΙΚΑΙΑΣ ΚΥΠΕΛΛΟΥΧΟΣ ΣΤΟΝ ΠΕΙΡΑΙΑ. Νίκησε τη Νεάπολη με 3-1", εφ. Αθλητική Ηχώ, 16/4/1981
Η **Άννα-Ελισάβετ** της Σαξονίας-Λάουενπουργκ (23 Αυγούστου 1624 στο Ράτσεμπουργκ - 27 Μαΐου 1688 στο Μπούτσμπαχ) από τον Οίκο των Ασκάνια ήταν κόρη του δούκα της Σαξονίας-Λάουενπουργκ και με τον γάμο της έγινε λαντγκραβίνα της Έσσης-Χόμπουργκ.

Βιογραφία
---------

Ήταν η πρώτη (επιζήσασα της ενηλικίωσης) κόρη του Αυγούστου δούκα της Σαξονίας-Λάουενπουργκ (1577-1656) και της πρώτης συζύγου του Ελισάβετ-Σοφίας των Όλντενμπουργκ (1599-1627), κόρης του Ιωάννη-Αδόλφου δούκα του Σλέσβιχ-Χόλσταϊν-Γκόττορπ.

Παντρεύτηκε στις 2 Απριλίου 1665 στο Λύμπεκ με τον Γουλιέλμο-Χριστόφορο λάντγκραβο της Έσσης-Χόμπουργκ (1625-1681). Για τον γαμπρό ήταν ο δεύτερος γάμος του. Από τον πρώτο του γάμο με τη Σοφία-Ελεονόρα της Έσσης-Ντάρμσταντ είχαν επιζήσει μόνο δύο κόρες και αυτός ήλπιζε ότι ο γάμος με την Άννα-Ελισάβετ θα έφερνε (άρρενα) διάδοχο. Η πριγκίπισσα, την οποία ο λάντγκραβος είχε γνωρίσει μόνο από ένα πορτρέτο της, λυπήθηκε όταν έμαθε ότι είχε σωματικό ελάττωμα και δεν μπορούσε να γεννήσει παιδιά. Την παντρεύτηκε, όπως είχε υποσχεθεί, αλλά σύντομα αυτός ζήτησε διαζύγιο· αυτό εκδόθηκε το 1672. Σύμφωνα με κάποια πηγή, ο λάντγκραβος ήλπιζε για μία τεράστια προίκα, ωστόσο, η προίκα που έφερε ήταν μάλλον μέτρια. Σύμφωνα με αυτή τη θεωρία, όταν τα χρήματά της είχαν εξαντληθεί, ο Γουλιέλμος-Χριστόφορος την αποκάλεσε *ακατάλληλη* και υπέβαλε αίτηση για διαζύγιο.

Η Άννα-Ελισάβετ έλαβε το κάστρο Φίλιπσεκ κοντά στο Μπούτσμπαχ ως κατοικία της. Απασχολήθηκε με την ανακούφιση των ενδεών και ίδρυσε σχολεία στην Μπόντενροντ και στο Mάιμπαχ. Απεβίωσε στο Μπούτσμπαχ στις 27 Μαΐου 1688, σε ηλικία 64 ετών, και τάφηκε στην κρύπτη κάτω από τη χορωδία της εκκλησίας στο Mύνστερ (συνοικία Μπούτσμπαχ).

Οικογένεια
----------

Παντρεύτηκε το 1665 τον Γουλιέλμο-Χριστόφορο λάντγκραβο της Έσσης-Χόμπουργκ. Δεν απέκτησαν απογόνους.

Βιβλιογραφικές αναφορές
-----------------------

* *Archiv für hessische Geschichte und Altertumskunde*, σελ. 408 ff ( Online )
* Peter von Kobbe: *Geschichte und Landesbeschreibung des Herzogthums Lauenburg*, τόμος. 3, Harro von Hirschheydt, 1837, σελ. 35

Παραπομπές σ επηγές
-------------------

1. 1 2  Leo van de Pas: (Αγγλικά) *Genealogics*. 2003. I00009483.
2. ↑  p57251.htm#i572508. Ανακτήθηκε στις 7  Αυγούστου 2020.
3. ↑  Darryl Roger Lundy: (Αγγλικά) *The Peerage*.
Η Ελβετία χρησιμοποιεί μια ενιαία ζώνη ώρας, η οποία συμβολίζεται ως Ώρα Κεντρικής Ευρώπης (CET, UTC+01:00). Η Ελβετία επίσης χρησιμοποιεί τη θερινή ώρα, μεταβαίνοντας στην Θερινή Ώρα Κεντρικής Ευρώπης (CET, UTC+02:00).

Θερινή ώρα
----------

Από το 1981 οι αλλαγές στη θερινή ώρα γίνονται κατά την ημερομηνία που καθορίζεται για την Ευρωπαϊκή Θερινή Ώρα. Πριν από αυτό η θερινή ώρα χρησιμοποιήθηκε το 1941-1942.

Ηλιακή ώρα
----------

Η διαφορά του γεωγραφικού μήκους ανάμεσα στο δυτικό και ανατολικό σημείο της Ελβετίας είναι ισοδύναμο με 4°32′09″, με αποτέλεσμα μια διαφορά περίπου 18 λεπτών από την ηλιακή ώρα.

Βάση δεδομένων ζώνης ώρας IANA
------------------------------

Η βάση δεδομένων ζώνης ώρας IANA περιέχει μία ζώνη για την Ελβετία στο αρχείο zone.tab, που ονομάζεται Europe/Zurich.  Οι στήλες επισημασμένες με το \* είναι οι στήλες του zone.tab από μόνο του.

| κωδικός χώρας\* | Συντεταγμένες\* | Ζώνη ώρας\* | Σχόλια\* | UTC | Μετατόπιση θερινής ώρας στον UTC |
| --- | --- | --- | --- | --- | --- |
| CH | +4723+00832 | Europe/Zurich |  | +01:00 | +02:00 |
Αμυγδαλωτά απο την Σίφνο
Τα **αμυγδαλωτά** είναι τύπος αμυγδαλωτών μπισκότων από τις Κυκλάδες. Αυτά τα μπισκότα δεν περιέχουν καρύδα. Είναι γνωστά και ως ροζέτες, εργολάβοι ή τρούφες σε ορισμένες περιοχές. Μπορούν να έχουν σχήμα αχλαδιών, μπαλών ή κάτι άλλο. Ανεξάρτητα από το σχήμα, συνήθως είναι αρκετά μικρά ώστε να τρώγονται με τη μία μπουκιά. Μπορούν να γλυκαθούν με μέλι και να αρωματιστούν με νερό άνθους πορτοκαλιάς ή ροδόνερο. Υπάρχουν παρόμοιες συνταγές από μπισκότα αμυγδάλου τα οποία τρώγονται σε περιοχές της ανατολικής Μεσογείου.

Παραπομπές
----------

1. ↑  *Regional Greek Cooking*. 2008.
2. ↑  Chantiles, Vilma (1975). *Food of Greece: Cooking, Folkways, and Travel in the Mainland and Islands of Greece*. σελ. 303.
3. ↑  *Mediterranean Vegetarian Feasts*. 2014.
Η **στικτή ύαινα** (*Crocuta crocuta*), επίσης γνωστή ως **γελαστή ύαινα** (και ως ***κροκόττας***, ***κοροκόττας***, ***κοροκότας*** ή ***κροκούττας***), είναι είδος ύαινας, που προς το παρόν χαρακτηρίζεται ως το μοναδικό υπάρχον μέλος του γένους *Crocuta*, που προέρχεται από την υποσαχάρια Αφρική. Είναι καταγεγραμμένη ως όντας ελάχιστης ανυσηχίας από την IUCN λόγω της ευρύτατης έκτασης και του μεγάλου αριθμού της που εκτιμάται μεταξύ 27.000 και 47.000 ατόμων. Ωστόσο, το είδος αντιμετωπίζει μειώσεις έξω από τις προστατευόμενες περιοχές εξαιτίας της απώλειας οικοτόπων και της λαθροθηρίας. Το είδος μπορεί να έχει προέλθει από την Ασία, και κάποτε εκτεινόταν σε όλη την Ευρώπη για τουλάχιστον ένα εκατομμύριο χρόνια μέχρι το τέλος του Ύστερου Πλειστόκαινου. Η στικτή ύαινα είναι το μεγαλύτερο γνωστό μέλος των Υαινιδών και φυσικά διακρίνεται από τα άλλα είδη από την αμυδρώς αρκουδίσια σωματοδόμησή της, τα στρογγυλεμένα αυτιά της, την λιγότερο προεξέχουσα χαίτη της, τη διάστικτη γούνα της, την πιο διπλής χρήσης οδοντοφυΐα της, τις λιγότερες θηλές της και την παρουσία ενός ψευδο-πέους στο θηλυκό. Είναι το μοναδικό είδος θηλαστικού που στερείται εξωτερικού κολπικού ανοίγματος.

Παραπομπές
----------

1. ↑  «The IUCN Red List of Threatened Species». *IUCN Red List of Threatened Species*. Ανακτήθηκε στις 13 Μαΐου 2019.
2. ↑  {{{assessors}}} (2008). *Crocuta crocuta*. *2008 IUCN Red List of Threatened Species*. IUCN 2008. Ανακτήθηκε 22 March 2009. Database entry includes a brief justification of why this species is of least concern.
3. ↑  Kurtén 1968, σελίδες 69–72
4. ↑  Varela, Sara (2010). «Were the Late Pleistocene climatic changes responsible for the disappearance of the European spotted hyena populations? Hindcasting a species geographic distribution across time». *Quaternary Science Reviews* **29** (17–18): 2027–2035. doi:10.1016/j.quascirev.2010.04.017. Bibcode: 2010QSRv...29.2027V. Αρχειοθετήθηκε από το πρωτότυπο στις 2012-04-26.. Ανακτήθηκε στις 2019-10-06.
5. ↑  Estes 1998, σελ. 290
6. ↑  Rosevear 1974, σελίδες 355–357
7. ↑  Rosevear 1974, σελ. 353
8. ↑  Macdonald 1992, σελίδες 134–135
9. ↑  Drea CM, Frank LG (2003) The social complexity of spotted hyenas. In: *Animal Social Complexity: Intelligence, Culture, and Individualized Societies* (eds de Waal FBM, Tyack PL). pp. 121–148, Harvard University Press, Cambridge, Massachusetts.
10. ↑  Glickman SE, Cunha GR, Drea CM, Conley AJ and Place NJ. (2006). *Mammalian sexual differentiation: lessons from the spotted hyena*. Αρχειοθετήθηκε 22 February 2013 στο Wayback Machine. Trends Endocrinol Metab 17:349–356.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85126973
* GND: 4267568-6
* NKC: ph556925

 |

 |